Japetus Steenstrup, hans Liv og Virksomhed. 541 
spydig Opfordring, der næppe kunde forstaas anderledes end 
som stilet til Steenstrup. Den Blanding af Kundskab og Ind- 
bildningskraft, som hørte til vor Forskers fremtrædende Evner, 
satte ham i Stand til at bevise, at dette «monstrum indemon- 
strabile» var en IKæmpe-Blæksprutte af de tiarmedes Gruppe. 
Paa Island havde Steenstrup tidligere samlet Efterretninger om 
Fund af slige vældige Blæksprutter; et nyt Fund ved Jyllands 
Kyst indtraadte i de samme Aar, men kom kun i meget ringe 
Del Videnskaben til gode; derimod fandt Hygom i Atlanterhavet 
en saadan Skabning drive døende omkring; det lykkedes ham 
naturligvis ikke at redde og bevare hele Dyret, men enkelte 
karakteristiske Stykker hjemførte han dog heldigvis. Steenstrup 
kaldte Dyret Årchiteuthus, og nu kender Videnskaben adskillige 
lignende Fund fra Amerikas Have, fra Atlanterhavet, Sydhavet, 
det japanske Hav 0. s. v. En udførlig Redegørelse for disse 
Kæmpe-Blæksprutter var forberedt og Trykningen delvis begyndt, 
men er ikke udkommen; enkelte af Tavlerne have fundet Vej 
til andre Zoologer og deres Skrifter. I vore Oversigter, i vort 
Selskabs «Skrifter» og i «den naturhistoriske Forenings viden- 
skabelige Meddelelser» har Steenstrup offentliggjort en Række 
«Notæ teuthologicæ» (hvortil jeg maaske endnu skal føje en 
hidtil utrykt, efterladt i Manuskript) samt forskellige andre Af- 
handlinger om det samme Æmne, der ere talende Vidnesbyrd 
om, hvor stærkt denne Dyreklasse trængte til denne Forskers 
videnskabelige Behandling. Fremmede Forskere (Hoyle, Jatta) have 
ogsaa søgt til vort Museum og til Steenstrup for at hente Be- 
læring i dette Specialfag og udtalt sig med Anerkendelse om 
den Betydning, som dette har haft for dem. Visse Forskere, 
som særligt søgte at orientere sig i disse Dyrs saakaldte Evo- 
lutionshistorie, lode sig vildlede af disse Formers misforstaaede 
Embryologi, fordi man ikke havde vidst ret at skelne mellem de 
forskellige Formers Æg, men modtoge den nødvendige Vejledning 
og Rettelse i en Artikel, som Steenstrup efter indtrængende Op- 
fordringer offentliggjorde i det tyske Tidsskrift «Biologischeg 
21 
